**ΔΕΛΤΙΟ ΤΥΠΟΥ**

«ΟΙ ΓΑΜΠΡΟΙ ΤΗΣ ΕΥΤΥΧΙΑΣ» | Πολιτιστικό Κέντρο «Αλέξανδρος» (Εθνικής Αμύνης 1)

Το Κέντρο Πολιτισμού της Περιφέρειας Κεντρικής Μακεδονίας διοργανώνει την θεατρική παράσταση «Οι γαμπροί της Ευτυχίας» των Ν. Τσιφόρου – Π. Βασιλειάδη, σε σκηνοθεσία του Αλμπέρτο Σεβή, από την θεατρική Ομάδα του Πολιτιστικού Συλλόγου Νεοχωρούδας.

Κυριακή 17 & Δευτέρα 18 Ιουνίου 2018 | Ώρα 21:00 |ΕΙΣΟΔΟΣ ΕΛΕΥΘΕΡΗ

Αντί εισιτηρίου θα συλλέγονται: τρόφιμα μακράς διαρκείας, χαρτικά – απορρυπαντικά – είδη προσωπικής υγιεινής , υπέρ της «ΑΡΩΓΗΣ ΘΕΣΣΑΛΟΝΙΚΗΣ»

****

**Λίγα λόγια για το έργο:**

Μια διαχρονική κωμωδία στην οποία σατιρίζεται και προβάλλεται η νοοτροπία που περνούσε από γενιά σε γενιά και που τελικά πολλοί άνθρωποι κατεύθυναν την ζωή τους, σύμφωνα με παράγοντες που αφορούσαν τον κοινωνικό περίγυρο κι όχι την προσωπική θέληση. Πόσο ρόλο έπαιζε η προίκα σε ένα γάμο, πώς γίνονταν γάμοι συμφέροντος και πώς μπορούσε η πιο ασχημούλα κοπέλα ξαφνικά να φαντάζει νεράιδα!!

Έτσι και στο έργο μας, ο Ευάγγελος Ταρνιάτης προσπαθεί να παντρέψει την αδερφή του , Ευτυχία, η οποία αρνείται να ακολουθήσει τη μόδα της εποχής, και να γίνει ποθητή, ώστε κι αυτός να μπορέσει να παντρευτεί καθώς είναι αρραβωνιασμένος οχτώ χρόνια.

Αρραβωνιάσματα, παρεξηγήσεις, κληρονομιές και μια νύφη στα αζήτητα στην κλασσική κωμωδία, που αγαπήθηκε ως ταινία με τους Αυλωνίτη - Βασιλειάδου.

**Συντελεστές:**

**Ηθοποιοί**: Καπαρού Ξανθή, Μέρμηγκα Μίνα, Μπαργούλη Μαρίσα, Σεβή Αλμπέρτο, Σόλλα Μαρία, Τόλης Τάκης, Τούλη Μαρία, Χρηστίδης Σταύρος, Ψαρρής Μπάμπης

**Σκηνοθεσία**: Αλμπέρτο Σεβή

**Μακιγιάζ**: Μέρμηγκα Μίνα

**Υπευθ. Ομάδας:** Καπαρού Ξανθή

**Σκηνικά:** Αλμπέρτο Σεβή – Κάρεν

**Μουσική:** Ντανιέλ Σεβή

ΠΑΡΑΓΩΓΗ:

Θεατρική Ομάδα Πολιτιστικού Συλλόγου Νεοχωρούδας

ΔΙΟΡΓΑΝΩΣΗ:

Κέντρο Πολιτισμού Περιφέρειας Κεντρικής Μακεδονίας

ΧΟΡΗΓΟΙ:

   

ΧΟΡΗΓΟΙ ΕΠΙΚΟΙΝΩΝΙΑΣ:

|  |  |
| --- | --- |
| sima 9C:\Documents and Settings\User-Pc\Επιφάνεια εργασίας\ΛΟΓΟΤΥΠΑ\ERADIO - EDAILY\ERadio_Logo_LightBackgrounds.png |  |